15 ایی‌یولدا چئوریلیش جهدی‌نین منفی تاثیرینه باخمایا‌راق اؤلکه اقتصادیاتی یئنی‌دن نورمال حال آلا‌جاق‌دیر. بونو اقتیصادیات ناظری نیهات زیبکچی دئدی.
ت رت خبره مصاحبه وئرن اقتیصادیات ناظری نیهات زیبکچی، قارشیداکی هفته‌دن اعتبارا اؤلکه اقتیصادیاتینی سرعت‌لی شکیلده نورمال‌لاشدیرا‌جاق فعالیتلرین باشلایاجاغینی، یاتیریم و تشویق پروقرام‌لاری ایله علاقه دار چوخ اهمیت‌لی قرارلارین آلیناجاغینی قئید ائتدی.
اقتیصادیات ناظری رئیتینگ قورولوشو مودیزین تورکیه‌نی ایزلمه‌سینی نورمال قبول ائتدیگینی ایفاده ائتدی، غیری - آدی وضعیتین یارانماسینا احتیمال اولمادیغینی، لازیم‌لی آددیم‌لارین سرعتله آتیلاجاغینی بیلدیردی.
ناظردئدی کی، آنایاسانین حکومته وئردیگی صلاحیتلره صادق قالینا‌راق فتح الله‌چی ترور تشکیلاتی‌نین کؤکونو کسمک اوچون فعالیتلریمیز دؤولتین ایچینه سیزمیش اولان معلوم تشکیلاتی محو ائتمک اوچون قورولوش‌لارداکی تمیزلیک ایشلری داوام ائده‌جک‌دیر.
دیگر طرفدن باش ناظیرلیگین یانیندا تورکیه یاتیریما دستک و تقدیمات آگئنت‌لیگی‌نین رهبری آردا ارموت‌دا فتح الله چی ترور تشکیلاتی‌نین چئوریلیش جهدیندن سونرا اولوسلار آراسی یاتیریمجیلار ایله  دانیشیق‌لارا باشلادیق‌لارینی، اونلارا اقتیصادیاتا منفی تأثیری محدود اولان خاین چئوریلیش جهدی‌نین اولوسلار آراسی سرمایچی‌لر باخیمین‌دان جدی ریسکی‌نین اولمادیغینی بیلدیردیکلرینی قئید ائتدی.
